**ΠΑΡΟΧΕΣ ΜΕΣΑ ΑΠΟ ΠΡΟΓΡΑΜΜΑΤΑ ΤΟΥ ΕΣΠΑ**

Με απόφαση της Περιφέρειας Νοτίου Αιγαίου εγκρίθηκε η ένταξη της πράξης **«Δομή Παροχής Συσσιτίου και Κοινωνικό Φαρμακείο Δήμου Ρόδου»** του Επιχειρησιακού Προγράμματος **«Νότιο Αιγαίο 2014-2020»**, στο Δημοτικό Οργανισμό Πρόνοιας Ρόδου, η οποία συγχρηματοδοτείται από το Ευρωπαϊκό Κοινωνικό Ταμείο .

Προϋπολογισμός 396.396,00 ευρώ.

1.Το υποέργο **¨Δομή Παροχής Συσσιτίου¨**

Παρασκευάζει, συσκευάζει και διανέμει καθημερινά δυο γεύματα σε οικονομικά αδύναμους συμπολίτες μας , που δεν μπορούν να ετοιμάσουν φαγητό, είτε λόγω έλλειψης υποδομών, είτε αδυναμίας αυτοεξυπηρέτησης και οι οποίοι επιλέγονται βάσει οικονομικών και κοινωνικών κριτηρίων.

 **Στόχοι του είναι:**

* Η ενδυνάμωση και κοινωνική ενσωμάτωση των ευπαθών κοινωνικά και ειδικότερα των ατόμων που βρίσκονται σε κατάσταση φτώχειας μέσα από ψυχοκοινωνική υποστήριξη και πληροφόρηση.
* Η αντιμετώπιση του φαινομένου της φτώχειας και του κοινωνικού αποκλεισμού για μεγάλο μέρος του πληθυσμού που έχει πληγεί από οικονομική κρίση.
* Η υποστήριξη ατόμων /οικογενειών του τοπικού πληθυσμού που πλήττονται ή απειλούνται από τη φτώχεια και τον κοινωνικό αποκλεισμό μέσα από την παροχή συσσιτίου για την κάλυψη των καθημερινών επισιτιστικών αναγκών τους.
* Προαγωγή της πρόσβασης μειονεκτούντων ατόμων σε υπηρεσίες κοινωνικής φροντίδας.

 Οι ενδιαφερόμενοι για την ένταξή τους στο πρόγραμμα καθώς και για χορήγηση δωρεών τροφίμων , μπορούν να προσέρχονται στο Δημοτικό Οργανισμό Πρόνοιας Ρόδου κατά τις εργάσιμες ημέρες και ώρες( 7.00-15.00) και να απευθύνονται στην Κοινωνική Λειτουργό κ. Περάκη Δέσποινα ή να λαμβάνουν πληροφορίες στα τηλέφωνα 22410-44603 & 22410-44604.

2.Το υποέργο **¨Δομή Κοινωνικού Φαρμακείου ¨**

 **Σκοπός του είναι:**

* Υποδοχή, εξυπηρέτηση , παροχή φαρμακευτικής περίθαλψης αλλά και υγειονομικού υλικού σε ανθρώπους που ανήκουν σε κοινωνικά ευάλωτες ομάδες .
* Συλλογή Φαρμάκων και Υγειονομικού υλικού από τις δωρεές πολιτών , συλλόγων ,Φαρμακείων και Φαρμακαποθηκών .
* Διοργάνωση δράσεων επιμορφωτικού και κοινωνικού περιεχόμενου.
* Παραπομπή και εξυπηρέτηση των πολιτών σε άλλες αρμόδιες υπηρεσίες .
* Συνεργασία και παροχή φαρμάκων σε υπηρεσίες, φορείς και οργανώσεις - ιδρύματα ,που απευθύνονται σε ευπαθείς ομάδες.

 Οι ενδιαφερόμενοι μπορούν να προσέρχονται στο Κοινωνικό Φαρμακείο στην οδό Βεργίνας στο Ροδίνι ,στον ίδιο χώρο με το Δημοτικό Ιατρείο , κατά τις εργάσιμες ημέρες και ώρες ( 8.00 - 16.00) και να απευθύνονται στη Κοινωνική Λειτουργό κ. Πάττα Μαρία, ή στο τηλέφωνο 2241079825 , ώστε να ενημερώνονται για τις παροχές του προγράμματος καθώς και στον Φαρμακοποιό κ. Καυκάκη Θωμά για την παραλαβή των δωρεών και την χορήγηση φαρμάκων .